《爱莲堂》
宋代·钱闻诗

懿哉周濂溪，昔揽星江符。
四时花卉多，独以莲自娱。
公见太极初，学业周孔徒。
如何心清净，爱与释氏俱。
理是吾即尔，理非尔异吾。
理与爱适同，彼释我自儒。
只疑牡丹时，贵客笑我愚。
又恐菊花开，隐士斥我迂。
彼此一是非，能问庄生无。
坐看万朵红，翠盖争相扶，
晚凉微雨来，乱落明月珠。

作者简介：成都人，字子言。孝宗淳熙中知南康军。工诗。有《庐山杂著》。